যুবলীগের কিছু নেতার সহযোগিতায় স্থানীয় প্রভাবশালী কয়েক ব্যক্তি এ অপকর্ম চালাচ্ছে বলে স্থানীয় জনগণ জানিয়েছে। সীতাকুণ্ড উপজেলার ছলিমপুর বাংলাবাজার এলাকার বক্ষব্যাধি হাসপাতাল ও ঢাকা-চট্টগ্রাম মহাসড়ক এবং রেললাইনের পূর্বে অবস্থিত পাহাড়গুলোতে স্থানীয় প্রশাসনের সহযোগিতায় পাহাড় কাটার মহোত্সব চলছে।  প্রতিদিন আড়াইশ থেকে তিনশ ট্রাক মাটি এসকেভেটর দিয়ে কেটে বিভিন্ন জায়গায় নিয়ে তা বিক্রি করছে। প্রতি ট্রাক মাটির দাম নেয়া হয় ৬ থেকে ৭ হাজার টাকা পর্যন্ত। সম্প্রতি স্থানীয় যুবলীগের নাম ভাঙিয়ে ওই এলাকায় গড়ে তোলা হয় একটি পাহাড় কাটা সেন্ডিকেট। চট্টগ্রাম সাগরিকা রোড এলাকার বাসিন্দা ইদ্রিছ ওই পাহাড়ের মাটিগুলো নিয়ে বিভিন্ন স্থানে বিক্রি করে। এতে স্থানীয় যুবলীগ নেতাদের প্রতি গাড়ি ২০০ টাকা, প্রশাসনের কর্মকর্তাদের জন্য ৪০০ টাকা ও বিভিন্ন ঝামেলা নিয়ন্ত্রণে নিয়োজিত ১০০ ক্যাডারকে প্রতিদিন দিতে হয় ২০০  টাকা করে।